Wisaksil Wangek

Wisaksil Wangek (s. 8. joulukuuta 1986 Si Sa Ket, Thaimaa) on thaimaalainen ylemmän kärpässarjan nyrkkeilijä ja painoluokan WBC liiton hallitseva maailmanmestari.

 Ammattinyrkkeilyura 
Wangek ryhtyi ammattinyrkkeilijäksi vuonna 2009. Uran alku ei ollut lupaava sillä Wangek hävisi ensimmäisen nyrkkeilyottelunsa Akira Yaegashille teknisellä tyrmäyksellä kolmannessa erässä. Ura ei jatkunut lupaavasti Wangekin hävitessä uransa viidestä ensimmäisestä ottelusta kolme ja yksi päättyi tasatulokseen. Vuonna 2013 Wangek kohosi WBC liiton maailmanmestariksi voittamalla Yota Saton kahdeksannessa erässä tuomarin keskeyttäessä ottelun.http://www.asianboxing.info/world-title-results/srisaket-smashes-sato Wangek menetti WBC liiton mestaruuden vuonna 2014 hävitessään kamppailun teknisellä päätöksellä kahdeksannessa erässä. Ottelussa Wangekin ja Carlos Cuadrasin päät olivat osuneet yhteen. Päiden törmäys oli aiheuttanut Cuadrasille haavan, jonka vuoksi tämä ei kyennyt jatkamaan ottelua ja Wangek tuomittiin häviäjäksi tuomarien pisteiden perusteella.http://boxrec.com/media/index.php?title=Fight:1877893 

Vuonna 2015 Wangek voitti WBC liiton haastajaottelussa Jose Salgadon. Vuonna 2017 Wangek voitti Roman Gonzalezin enemmistöpäätöksellä kaksitoistaeräisessä ottelussa ja kohosi WBC liiton mestariksi toisen kerran urallaan.http://boxrec.com/media/index.php?title=Fight:2132128 

 Lähteet 

 Aiheesta muualla 
 Ammattinyrkkeilyottelut boxrec.comissa

Luokka:Thaimaalaiset nyrkkeilijät
Luokka:Vuonna 1986 syntyneet
Luokka:Elävät henkilöt